j -, De Hirudinibus. 



Oculi 2, 4, 6, vel 8. in series duas longitudinales parallelas vel antice convergentes 

 dispositi. Oesophagus plus minus longus, membranaceus, proboscide tubulosa ex- 

 sertili armatus. Maxillae nullae. Ventriculus et intestinum appendicibus coecis 

 lateralibus utrinque instructa. Circulatio verticalis, vase dorsali nimirum sanguinem 

 colore destitutum propellente. Vas ventrale gangliorum seriem non includens. 

 Ganglion quodvis nervorum par unicum emittens. Ova, in capsulam cartilagineam 

 baud inclusa, aut sub ventre secum gerunt, aut ad corpora aliena deposita, quiete 

 iis donee pulli excludantur supersedentes, quasi incubant. Pullos ventri affixes 

 secum portant. Pede et capite fixis corpus motu undulatorio flectere amant 

 Natare nequeunt. 



Sectione secunda genera Nephelis, Aulastoma, Haemopis, Sanguisuga com- 

 prehenduntur. His corpus elongatum angustum, plus minus depressum, capite 

 indistincto annulate, pede oblique terminali, annulis quinatis, Oculi 8 vel 10, in 

 figuram semicircularem vel hippocrepidiformem dispositi. Oesophagus musculosus, 

 proboscide carens. Maxillae tres, vel, si desunt, oesophagi plicae tres longitudinales. 

 Ventriculus appendicibus lateralibus saepius instructus; intestinum semper iis caret. 

 Circulatio horizontalis, vasis lateralibus nimirum pulsantibus. Sanguis ruberrimus. 

 Vas ventrale gangliorum seriem includens. Ganglion quodvis nervorum paria dua 

 emittens. Ova plura pariunt in capsulam cartilagineam communem inclusa 1 ). Ovis 

 depositis mater prolis non amplius curam habet. Pede fixo corpus antice liberum 

 motu undulatorio flectere solent. Corpore deplanato habilissime natant. 



Tertiam denique sectionem Piscicola et Branchiobdella constituunt. Horum 

 corpus teres, elongatum, capite distincto, exannulato, pede exacte terminali. Proboscis 

 nulla; maxillae nullae, aut duae planae triangulares. Intestinum exappendiculatum. 

 Circulatio verticalis, vasibus dorsali et ventrali contractilibus. Sanguis pallide rubens 

 vel flavescens. Vas ventrale gangliorum seriem haud includens. Ova capsulis 

 cartilagineis tecta pariunt; num vero hae capsulae embryones singulos includant, 

 an plures, nondum, quantum scio, constat. In Branchiobdellae capsulis omnibus, 

 quas perscrutatus sum, pullos singulos vidi. Prolis cura nulla. Pede fixae corpore 

 in lineam rectam extenso conum describere amant. Parasitice in Piscibus et 

 Crustaceis vitam degunt 2 ). 



1) Hae ovorum capsulae, quales Hirudinum genera laudata, Lumbricini, Naides pariunt, nullo modo, 

 ut saepius fit, cum Planariarum (lacteae, torvae etc.) ovis comparari possunt, omnino diversis. Illae enim 

 (Nephelidis saltern et Lumbricinorum plurium, quas observavi) ova completa vitello, albumine, chorio com- 

 posita, materia nutriente structuram nullam offerente circumdata includunt. In Planariarum contra ovis recenter 

 partis ne ullum quidem germinis vestigium conspicuum ; tota cellulis granula minutissima globulosque majores 

 continentibus repleta, quae primo post partum tempore motu singulari quasi peristaltico, a celeberrimo 

 v. Siebold detecto praeditae sunt. Sero demum prima embryonum vestigia apparent. Praeterea Planariarum 

 ova in ipso jam matris utero formantur; capsulae vero (in plerisque saltern, si non in omnibus) extra, muci 

 superficie, quo involuta ova eduntur, in integumentum cartilagineum coagulante. 



2) Quod ad locum attinet generibus extra patriae fines obviis assignandum, cum parum de eorum 

 structura interna sciamus, incertas tantum de eo conjecturas proferre licet. Branchellion Sav. tribum proprium 

 constituere videtur, Malacobdella Blv. in Clepsinarum fortasse vicinio collocanda, Albione cum Piscicola et 

 Branchiobdella conjungenda erit. Bdella Sav. (Limnatis Moqu. Td.) et Trochetia Dutr. quin sectioni nostrae 

 secundae adscribendae, vix dubito. Ejusdem sectionis Hirudinem lineatam O. F. Miill. esse suspicor, etiamsi 

 oculorum (sex) numero differat. Quae oinnia accuratius horum animalium examen postea docebit. 



